b'\n_START_ARTICLE_\nLibijos karas\n_START_PARAGRAPH_\nLibijos karas (arba Samdini\xc5\xb3 sukilimas, Karas be paliaub\xc5\xb3)\xc2\xa0\xe2\x80\x93 Kartaginos samdini\xc5\xb3 Libijoje sukilimas prie\xc5\xa1 Kartagin\xc4\x85 241\xe2\x80\x93237 m. pr. m. e.\n_START_SECTION_\nIstorija\n_START_PARAGRAPH_\nSukilimas prasid\xc4\x97jo po Pirmojo P\xc5\xabn\xc5\xb3 karo. Prie sandini\xc5\xb3 netrukus prisid\xc4\x97jo \xc5\xa0iaur\xc4\x97s Afrikos gyventojai libiai, numidai ir kitos gentys. Samdiniai reikalavo i\xc5\xa1mok\xc4\x97ti algas, o vietos gyventojai, kent\xc4\x97j\xc4\x99 nuo dideli\xc5\xb3 mokes\xc4\x8di\xc5\xb3, juos r\xc4\x97m\xc4\x97._NEWLINE_Libijos kare dalyvavo apie 20 000 samdini\xc5\xb3 ir apie 70 000 vietos gyventoj\xc5\xb3. Mai\xc5\xa1tininkai laim\xc4\x97jo kelet\xc4\x85 pergali\xc5\xb3 ir u\xc5\xbe\xc4\x97m\xc4\x97 Tunet\xc4\x85. Sukilimas i\xc5\xa1sipl\xc4\x97t\xc4\x97 ir persimet\xc4\x97 net \xc4\xaf Sardinij\xc4\x85. Kartaginoje buvo paskelbta visuotin\xc4\x97 pilie\xc4\x8di\xc5\xb3 mobilizacija. 238 m. pr. m. e. Kartaginos karvedys Hamilkaras Barka i\xc5\xa1st\xc5\xabm\xc4\x97 mai\xc5\xa1tininkus \xc4\xaf sunkiai pereinamas vietas ir sunaikino apie 40 000 \xc5\xbemoni\xc5\xb3. 237 m. pr. m. e. sukilimas buvo galutinai numal\xc5\xa1intas.'